b'\n_START_ARTICLE_\nEidsvollsmennenes etterkommere\n_START_PARAGRAPH_\nEidsvollsmennenes etterkommere er et samarbeidsprosjekt mellom Riksarkivaren og slektsforskningsforeningen DIS-Norge i anledning 200-\xc3\xa5rsjubileet for Grunnloven._NEWLINE_I f\xc3\xb8rste fase av prosjektet ble slektsforskere invitert til \xc3\xa5 \xc2\xabadoptere en eidsvollsmann\xc2\xbb og sende inn resultatene digitalt i form av GEDCOM-filer. I fase to ble datafilene bearbeidet og lagt inn i en databasen p\xc3\xa5 nettstedet www.eidsvollsmenn.no. I fase tre kan alle som har lyst, bidra med informasjon til basen. Denne fasen skal vare ut 2014, det er enn\xc3\xa5 ikke avgjort hva som skal skje med databasen etter 2014.'